నార్ల వెంకటేశ్వరరావు
నార్ల వెంకటేశ్వరరావు (డిసెంబర్ 1, 1908 - ఫిబ్రవరి 16, 1985) తెలుగునాట ప్రముఖ పాత్రికేయులు మరియు రచయిత. వీ.ఆర్.నార్లగా కూడా వీరు ప్రసిద్ధులు. ఆంధ్రప్రభ, ఆంధ్రజ్యోతి పత్రికలకు చాలా కాలం సంపాదకులుగా ఉన్నారు. పత్రికా రచనలే కాక వారు పలు నాటికలు, కవితలు మరియు కొన్ని కథలు రాసారు. ఆయన వివిధ దేశాల చరిత్రల రచన చేసినా, ఎందరో మహానుభావుల జీవితాలను చిత్రించి సామాన్య ప్రజానికి పరిచయం చేసినా - మరేది చేసినా జర్నలిజానికి ఎనలేని సేవ చేసారు. హేతువాది గా, మానవతావాదిగా జీవించారు. వేల సంఖ్యలో వైవిధ్యభరితమైన వ్యాసాలు రాసారు. నార్ల రచనలు అన్నీ కూర్చి ఇటీవలే "నార్ల రచనలు" పేరిట పలుభాగాలుగా వెలువరించారు నార్ల కుటుంబం వారు.
యెలకుర్రు
కాశీనాధుని నాగేశ్వరరావు కృష్ణా జిల్లా ఎలకుర్రు గ్రామంలో 1867 లో మే 1 న జన్మించాడు. తల్లిదండ్రులు: శ్యామలాంబ, బుచ్చయ్య...తొలితెలుగు దినపత్రిక ఆంధ్ర పత్రిక మరియు ఆంధ్ర సచిత్ర వార పత్రికను బొంబాయి నగరంలో స్థాపించి ప్రచురించారు. తరువాత మద్రాసు నుండి ప్రచురించటం జరిగింది. తెలుగు సాహిత్య మాసపత్రిక "భారతి"ని కూడా ప్రతినెలా అందించేవారు. తలనొప్పి, ఒళ్ళు నొప్పులకు అమృతాంజనం ప్రజలకు అందుబాటులోకి తెచ్చారు.ఇది బహుళ ప్రాచుర్యంలో ఉంది.